[{"text_idx": "#000000", "text": "Ecrire son carnet de voyage"}, {"text_idx": "#000003", "text": "Ni alvenis al Albertslund c\u0302i sabate, c\u0302irkau\u0306 dek kvin kilometrojn de Kopenhago, post sufic\u0302e malfacila etapo. Estis kelkaj belaj grimpadoj sed antau\u0306 longaj trairejoj sur s\u0302tonaj padoj kun runds\u0302tonoj, kiuj igis la biciklojn gliti tiom, ke la risko fali devigis nin plurfoje dec\u0302evalig\u0302i kaj pus\u0302i ilin dum kelkaj dekoj da metroj. Sed, ni alvenis ; tio estas. la c\u0302efa afero."}, {"text_idx": "#000004", "text": "La sento estas malsama ol tiu, kiun ni elprovis pasintjare. Ni ne havis alian celon ol reveni hejmen, de kie ni estis foririntaj. Ni vere ne iris ien. C\u0302i-jare estas malsame : Kopenhago estas finpunkto, kie ni turnig\u0302os kaj reiros. Restas nur tri etapoj en Danio antau\u0306 ol atingi Germanion, trairi Belgion de oriento al okcidento kaj poste reveni al nia propra lando. C\u0302i tiu reveno estas iom stranga realaj\u0302o, kiun ni ne pensis pasintjare."}, {"text_idx": "#000005", "text": "Pia kaj s\u0302ia edzo Torben bonvenigas nin c\u0302i tie kun la tuta bonkoreco en la mondo."}, {"text_idx": "#000006", "text": "Pia kaj mi partoprenis c\u0302i-jare la samajn Esperanto-kursojn, kiujn proponis la londona klubo interrete. Ni alig\u0302is ilin c\u0302ar la c\u0302eestantaj kursoj ne plu okazis en niaj respektivaj kluboj pro la pandemio. La viruso, kiu igis nin rezigni au\u0306 postponi nian vojag\u0302on al Rumanio, provas kompensi, kaj proponas al ni la bons\u0302ancon de c\u0302i tiu vizito al Danio."}, {"text_idx": "#000007", "text": "Hierau\u0306, ni entrajnis por atingi la c\u0302efurbon kaj saluti la Marvirineton. Certe ne estas la plej bela statuo en la urbo, sed estas g\u0302ia simbolo. Ni tiam promenis en la urbo. Ni ne plu kutimas la urban bruon. Kvankam Kopenhago estas multe pli kvieta ol Parizo au\u0306 Bruselo, ni estis tre lacaj kiam ni revenis."}, {"text_idx": "#000008", "text": "Ni poste vespermang\u0302is kun Torben kaj Pia, kiuj invitis Petron, s\u0302ian instruiston de Esperanto kun kiu ni havis tre interesajn diskutojn."}, {"text_idx": "#000010", "text": "Morgau\u0306 ni iros al la Muzeo pro dezajno en Kopenhago. Ni poste mang\u0302os en la restoracio kaj... merkredon... Ek !"}, {"text_idx": "#000011", "text": "Ni reprenos niajn biciklojn por reiri al Normandio, kiun ni atingos post monato kaj duono."}, {"text_idx": "#000012", "text": "Kiu volas iri malproksimen, ne devas tro bicikladi c\u0302iutage !"}, {"text_idx": "#000013", "text": "Biciklu ne rapide sed biciklu certe !"}, {"text_idx": "#000014", "text": "Belle e\u0301tape , belles photos et tu as , Bertrand , 49 comptes rendus en esperanto derrie\u0300re toi , de quoi fournir ta confe\u0301rence a\u0300 Hambourg : c'est du solide !"}, {"text_idx": "#000019", "text": "Blog Trotting vous permet de raconter vos aventures et vous aide a\u0300 les partager avec vos amis et d'autres passionne\u0301s de voyages."}]